Държавен вестник, бр. 83, 2002 г., стр. 28

С Т Р .  28
Д Ъ Р Ж А В Е Н   В Е С Т Н И К
Б Р О Й  83
и) участва със свои експерти в работни гру-
пи към Междуведомствения комитет за интег-
риране в НАТО и дава становища по проекти на
нормативни актове, свързани с интегрирането
на Република България в Северноатлантичес-
кия съюз;
к) прави анализи на българското законода-
телство за неговото съответствие с правните
инструменти и договорености, които регулират
сътрудничеството в НАТО;
л) координира дейността по подготовката
на Република България за присъединяване към
Европейския съюз в областите от компетент-
ността на министъра;
м) участва с експерти в работните групи към
Координационния съвет за подготовка на Ре-
публика България за присъединяване към Ев-
ропейския съюз;
2. по отношение на международните прог-
рами:
а) изготвя проекти по програми на Европейс-
ката комисия (ФАР, ТАЙЕКС, Темпус и др.),
управлява, координира и контролира тяхното
изпълнение;
б) изготвя и управлява проекти по линия на
двустранното сътрудничество и поддържа връз-
ки със съответния национален координатор;
в) осъществява контакти и координация с
неправителствени организации във връзка с
прилагането на проектите;
г) организира и координира обмена на спе-
циалисти и магистрати между министерството
и чужди организации;
д) организира семинари, работни срещи и
посещения с професионална и учебна цел.
(2) Държавните служители в дирекция
“Правна евроинтеграция” трябва да владеят най-
малко един западен език.
Чл. 28. (1) Дирекция “Международно прав-
но сътрудничество и международна правна
помощ”:
1. по отношение на международното правно
сътрудничество:
а) изготвя становища относно проекти на
международни договори, по които страна е Ре-
публика България;
б) извършва подготовката за присъединява-
не на Република България към многостранни
международни договори в правната област,
включително даване на мнение за съответстви-
ето им с вътрешното право, както и относно
необходимостта от съответни национални за-
конодателни мерки;
в) участва със свои представители в работа-
та на експертни комитети на международни
организации в областта на правното сътрудни-
чество и правната помощ;
г) участва със свои представители в работ-
ните групи към Координационния съвет за под-
готовка на Република България за присъединя-
ване към Европейския съюз по въпросите на
глава “Правосъдие и вътрешни работи” в рам-
ките на своята компетентност;
д) участва със свои представители при под-
готовката на становища и провеждането на
преговорите за присъединяване на Република
България към Европейския съюз по въпроси-
те, свързани с глава “Правосъдие и вътрешни
работи”, в рамките на своята компетентност;
2. по отношение на международната правна
помощ:
а) ръководи, разпределя и контролира рабо-
тата по международните следствени, прокурор-
ски, съдебни, нотариални и съдебноизпълни-
телски поръчки;
б) организира работата, свързана с екзеква-
турите на българските съдебни и арбитражни
решения за чужбина и на чуждите съдебни и
арбитражни решения, изпратени за признаване
и изпълнение в България;
в) обработва постъпващите от прокурату-
рите в страната постановления и съобщения
за образуване на наказателни производства
срещу чужди граждани и такива, по които
чужди граждани са претърпели вреди от пре-
стъпления;
г) обработва постъпилите от чужди държа-
ви сведения за осъдени български граждани в
чужбина и ги предоставя на Национална служ-
ба “Полиция”;
д) координира дейностите, осъществявани
на територията на страната по екстрадицията
на български и чужди граждани от чужбина и
на чужди граждани от България;
е) координира дейностите по трансфера на
български граждани от чужбина и поискани-
те трансфери на осъдени чужди граждани в
България;
ж) изготвя проекти на договори за правна
помощ по граждански и наказателни дела, ек-
страдиция и трансфери на осъдени лица;
з) оказва методическа помощ и дава конк-
ретни указания на правосъдните органи по осъ-
ществяването на международната правна помощ;
3. във връзка с процесуалното представи-
телство на Република България пред Евро-
пейския съд по правата на човека, наричан
по-нататък “Европейския съд”, чрез прави-
телствените съагенти:
а) подпомага правителствения агент при осъ-
ществяване на процесуалното представителство
на Република България пред Европейския съд;
б) осъществява процесуалното представител-
ство на държавата, признава искове и сключва
спогодби с насрещната страна при изрично упъл-
номощаване от Министерския съвет; води пре-
говори за постигане на приятелско споразуме-
ние с насрещната страна;
в) осъществява необходимите действия по
изпълнението на решенията и резолюциите на
Европейския съд, както и на Комитета на ми-
нистрите при Съвета на Европа;